সালাম ফাউন্ডেশন
সালাম ফাউন্ডেশন বা সালাম একাডেমি মার্কিন যুক্তরাষ্ট্রের টেক্সাস অঙ্গরাজ্যের রিচার্ডসনে অবস্থিত একটি ইসলামি প্রাক কিন্ডারগার্টেন-উচ্চ বিদ্যালয়। এটি ২০০৩ সালে একটি খণ্ডকালীন বিদ্যালয় হিসাবে প্রতিষ্ঠিত হয়েছিল এবং ২০০৮ সালের শুরুর দিকে একটি পূর্ণকালীন বিদ্যালয় হিসেবে মর্যাদা পায়। ২০১৪ সালের তথ্যমতে এতে ৩১৫ জন ছাত্র পড়াশুনা করে, যার ৯০% দক্ষিণ এশীয়, ৫% আরব, এবং ৫% অ-হিস্পানিক সাদা, হিস্পানিক এবং কৃষ্ণাঙ্গ ছিল। এটি ৫০১(সি)(৩)-এর আওতাধীন একটি সংস্থা। ইসলামি স্কুল হিসেবে এটি যুক্তরাষ্ট্রের COGNIA (AdvancED)-এর স্বীকৃতিপ্রাপ্ত, এই শিক্ষাপ্রতিষ্ঠানে দ্বৈত ক্রেডিট প্রোগ্রাম চালু আছে। শিক্ষার্থীরা উচ্চ মাধ্যমিক পর্যায়ে গেলে তারা ডালাসের রিচল্যান্ড কলেজের আওতাধীন এই ক্রেডিট পাবার যোগ্য হয়, যা পরে যেকোনো বিশ্ববিদ্যালয়ের ভর্তির জন্য ক্রেডিটে স্থানান্তর করা যায়।